Hming : Joseph Malsawmdawnga

Pa hming : Lalrawngbawla Colney

Pawl zat : Pawl 7

School hming : English Congregation School

Address : Khatla, Shivajitila.

Contact no. : 9862681537

“Mizo story writing”

**“BUCKET LIST”**

 Aizawl-a khaw pakhat ah hian naupang harh vang tak Henry-a an tih chu a awm a, a nu chu Maria ani a, a pa erawh chu Charlie a ni, an chhung chu Aizawl-ah an cheng a, An chhungkua khawsak dan chu mi vantlang an ni. A pa chu India Sipai a tang niin a position pawh a sang hle a ni,heivang hian inah a awm lo fo thin a, A nu erawhchu zirtirtu niin Henrya Sikul kalna ah chuan lehkha a zirtir thin a ni.

**“Naupang fel tak”**

 Henry-a chu naupang harh deuh niin fel pawh a fel hle a, Hei vang hian an zirtirtu te pawhin an duh viau a ni, harh deuh ni chungin thu a awih thei hle a, aia upa in tawp turin an hrilh chuan a tawp mai zel a ni. Thian hnai deuh pathum neiin an hmingte chu Hruaizela leh Huaisena an ni. Sikul ah te pawh topper a ni lova mahse top ten ah te chuan an lang ve thei hram thin a ni. A pa chu Sipai ah a tan avangin in-ah chuan a nu nen chauh an awm thin a, chuvangin a nu chu a theihpatawpin a tanpui thin a ni. Chawhmeh te pawh siam thiam in a nu te pawh a chhawk thin a ni.

**“Thil min lo tih sak”**

Ni khat chu,Henry-a chu a thiante nen Hruaizela te inah an len laiin thu a sawi chhuak a,”Ka thih hmaa thil ka tih zawh duh bucket list ka nei a, chung te chu ka tih zawhah chuan hlim takin ka awm thei ang, ka thil tih duh chu ka len hunah min tih pui thei angem?” ati a. A thiante chuan puih chu pawi an ti miah lova hlim takin tih zawh pui an tum a ni.-––

**“Thil thleng thut rapthlak”**

Kum sawmpahnih chu liamin an thianho chu Puitling anlo ni tawh a, College an kal zo tawh a, bucket list chu an ti tan tawh a. Hna nget zawngin an apply hlawm a, Henry leh Fingtea, a hna a thawhna atanga thian a siam nen chuan college ah lecturer niin Science leh Maths chu an zirtir ve ve a, zirlaite zirtirtu duh te pawh an ni hial. Hruaizela chu Engineer niin Huaisena erawh chu Wrestling zirtirtu a ni a.Henry a pawh nupui tur zawngin hun a hmang tam em em a. Hun chu kal zelin an thianho chuan nun chu hlim takin an hmang a.

 Nimahsela, Henry-a chuan zirlai thar zirtirin, an class ah chuan lekhabu rit tak chu keng chho in, step ah a kal lai chuan a tawlh thlu palh ta a, step hriam lai tak chu a ke in fuhin a thi a, a hmaa mi pakhat pui tura a zawh chu tawlhthlu ve thovin a ke pawh a thi ve a, Henry-a chu an class a hnaih avangin a zirtirte puihna nen a thleng chho thei a, chumi ni chuan chawlh la in inah a tawm nileng a. A ke chu Doctor ah a entir a, Doctor chuan test tih tir in, result a nghah lai chuan Henry-a hlauhna chu a sang telh telh a, thil thleng danglam rapthlak takah chuan Doctor chuan,”Vanduaithlak takin, HIV I kai” a lo ti thut mai a. Henry-a chuan,”ENGTIN NGE A THLEN THEIH A! KA LA THIANGHLIM A SIN” a ti a. Doctor chuan,” I ke a thi khan mi dang thi I khawih em?”tiin a zawt a. Henry a chuan a hmaa mipa a ke thi ve chu hrechhuak in a thinrim ta hle mai a, a nun chu engmah ni tawh lovin a inngai a, Doctor chuan damdawi a pe a,”Heng te hi nitin I ei thin dawn a nia.” a ti a. Henry-a chu rilru ngui takin a chhuak a. In lamah chuan a pawi ber chu HIV a kai tih kha a ngaihzawng chu hriat tir a duh lo hle a, mahse mi fel tak a ni bawk si a, dawt sawi chu duh lovin a sawi chhuak a. A bialnu Elise i chuan a then ta nghal mai a. Nula dang neih a tum fo va, mahse an hnawl zel a ni. Lecturer chu la ni tho mahse a hlim thei lova. Hrehawm taka nung in, ni tin rilru nguia awmin, a nun a beidawng hle ani.

 A thiante chuan a dinhmun hmuin tanpui an duh hle a, mahse tih theih an hre lova, Hruaizela chuan,”A bucket list chu tih zawh pui i la, chuan a hlim zawk lo maw? A ti a. Henry a “bucket list” ah chuan tih tur pali chauh a awm tawh a, chungte chu, ‘Phai ram zin, Kutdawh pawisa tam tak pek leh tanpui, Paris zin leh Midang nunna chhan’ te an ni a. Amah chu surprise an tum a, Feltea leh Henry a te college atang chuan sponsor an dil a, an rilru chu an hneh thei a, tichuan an trip chu an plan tan ta a.

**“Phai ram: Kolkata khawpui”**

 Kolkata kal chu list hmasa ber niin,a rem bawksi a an kal hmasa a. Lengpui airport ah chuan Huaisena motor in an kal chhuak ta a, Thlawhna chu thleng hman chiahin an chuang a,Phai ram kolkata chu an kal tan ta a ni, Feltea a chuan Hindi a thiam thova buaina a awm lovang an ti hlawm a. Tichuan, Kolkat airport ah chuan an tum a,boruak chu a lo lum nghal huam mai a, mahse buaina pakhat awmin Bengali chu Hindi aiah an thiam zawk a ni, Huaisena chuan,”Engnge awmzia? Vai hovin vai tawng an thiam tawh lo a mi!” a ti chhuak a. Mizo thiam tho an driver, Sameer chu an call a,airport atang chuan an chhuak a. Mizoram house-ah room an luah a, chutah chuan an cheng hrih dawn a ni,room te chu an en kual a, an awmna chu zau reuhin a nuam hle a ni. An chhuah hma em avangin ni chu a chhuak tan chiah a, Victoria Memorial ah chuan tei kual turin Sameer chu an call a. A chhungah chuan chaw a awm dawn si lova, a bul hnai thingpui dawr local ve deuh ah chuan tukthuan an ei a, tukthuan atan chaw ei loh chu a danglam viau a ni. An thil ei chu a tui bawksi a, dawr neitu chuan aduhlo chungin pawisa an pe tam a.

 Victoria Memorial chu thlengin, ban hian alo hual kual vek a, park mawi leh zau tak a awm a chutah chuan an chawl hrih lawk a. Rom hruaitu milem te pawh an tar ve a, building lian em em in map te pawh a awm thlap a. A chhung ah chuan lemziak lian tak tak leh nalh tak tak te an awm a, silai hlui, musket , chempui leh laipui te pawh a awm teuh a.room pakhat ah pawh chuan chung sang deuh neiin a chungah chuan lemziak te pawh a awm a, India history te pawh chhiar theih in a intar a.

 Chhuah an tum chu vaiho chuan Chinese emaw tiin an thianho chu an hmusual a, thla lakpuiin an zam deuh viau a ni. Zanriah chu chawhmeh an neih loh avangin thingpui dawr ah an ei a,tichuan an muhil a. A tuk ah chuan New market ah Chawhmeh leh thil dangte lei turin an insiam a, tukthuan eizawh chuan an chhuak a.Mizoram a mi ai chuan New market chu a lian zawk hle a,chawhmeh mamawh bik, dal te, antam te, alu te chu an lei a,.Mipui pung an tam em a, inzawn te pawh a ngai leh thin a. Kutdawh an hmuh apiang chu pawisa tam tham tak an pe zel a.Henry a chuan second hand ah kawrlum tam deuh a lei hmak a,pek chhuah a rilruk a niang, midang chuan frozen food sausage leh fries te an lei a.Thingpui dawr ah chuan samosa,idli leh vai chaw thenkhat an ei a , Paratha pakhat ah chuan Huaisena’n hmarcha tam tak a telh a,intih pa a tum hle a, tichuan a ei a, mahse a thak leh lutuk a, tui in te a dil nghal a, a pum pawh a na deuh a ni. An haw a,an thil lei chu Hruaizela chuan Zanriah atan a siam a, chuan an muhil ta.

 Ni thumnaah chuan Huaisena pum chu a na hle a, Feltea pawhin ei sual in a pum pawh a na a. Henry leh Hruaizela chuan hmun dang kal lovin an kawtthler ah te chuan an teikual mai mai a, Street food te an ei a, dawr ah te an lut a,lukhum thar Hruaizela chuan a lei a, a bul chiah Pharmacy ah chuan Henry-a damdawi tur a lei teuh a,pum damdawi te pawh a lei tel a, amah pawh chuan mask hreng rengin natna tawh chu a hlau hle a ni. Haw kawng chu Henry-a chu a bo a, kawng dik zawn a tum chu an kal kual char char mai a, in-call in an inhmu thei leh ta a ni. In an haw a, pum na pahnih te chu damdawi pein an nuam chho tan nghal deuh a ni, Hruaizela chuan chawhmeh siam chu a ti thin a mahse Henry a chuan chhawr in chaw chu a siam zawk thin a ni. Tichuan an muhil a ni.Ni lina ah chuan an dam theuh tawh a, Nicco park-a water park a kal chu Hruaizela leh Huaisena chuan an duh a, Henry a erawh chu natna kai thei reng a nih avangin a tello chuan Nicco park water park chu an kal a ni. Nicco park chu water park ai chuan a main park ah an kal ta a, roller coaster leh rail ah an chuang a, roller coaster chu rin aia chakin an insawh nasa hle a ni.

 Glass maze an kal chakna tak an lut a, a chung chu darthlalang tam tak ani a, Chhuahna hmu anga insawi te pawn glass chu an tauh fuh fo mai. A park laiah chuan Eiffel tower lem lian tak a awm a, lawn chhoh chuan park pumpui pawh a hmuh theih a ni. Ncico park chu chhuak in Henry a chu a tet laiin phai a la zin ve ngai lova, atan chuan nuam tak mai a ni. Science city lamah hun tawi te hmang turin Sameer a nen chuan an chhuak a, Science city chu zipline thlapin an lut a, enkualna hmun niin Sikul naupang pawh tam tak an hmu a ni. Experiment tih theih na tam tak awmin grass maze ah chuan chungte chu an enkual a. In ball ang deuh chhungah chuan khawvel insiam dan leh dinosaurs te langin ride a lo awm a, chuan chu an huphurh reuh a. In nghak chu tam mahse an nghak hram a, an chuan hun a nih chuan an lut a, ride ah chuan khawvel insiam dan hi screen ah chuan mi hian alo hrilh fiah a, mahse engmah an hrethiam lova dinosaurs lem mahse che thei te chu an en vang vang a, ramsa pangngai te langin a ride chu a tawp ta. Science city chu zipline tho khan chhuakin Sameer nen inlam pan in an kal a, chaw eiin an muhil ta.

 Kolkata an awm ni tawp berna ni ah chuan Eco park ah an kal turin Sameer chu call-in a chhang thei lo tlat a, lo thleng thei hramin, ngati nge a chhan theih loh an zawt a, Sameer chuan a nupui chu a rai rei tawh avangin tun bak chu a khalh thei tawh lo tih hrilhin, haw lam atan chuan a unaupa Sameet an alo lam ang che u tih a sawi belh a. Henry chuan hrethiam in cheng sangnga chu pein a nupui chu tanpui turin a hrilh a, Eco park an thleng chu Sameer chu thu an hrilh a. Eco parkchu a hmun chu zau deuhvin infiam na hmun te pawh a tam em em a, a view te pawh a mawi em em a, dil lian ve deuh tak a awm a, chu dil ah chuan Lawng chuan theih a awm a,chuan an tum chu Huaisena chu a chuang thei tlat lova, chuan a tum apiang chuan, a tawlh thlu tawp mai a, an chuan zawh hnu chuan dil chu an kal kual a, a view te chu nalhin a boruak pawh a vawt deuh tan, chumi zawh ah chuan park chu an kal kual a,thui deuh niin bike sei deuh te pawh rei lo te atan an hawh hrih a. Hmun pakhat ah chuan 7 wonders of the world, Eiffel tower te, Taj mahal te, Rom ah Colosseum te, Isua milim te, Great wall of china te, Easter island a milem te , Giza a Pyramids te leh Jordan ah Petro te pawh an hmu a,heath Eiffel tower chu Science city ai chuan a te deuh zawk.

 Chumi hmun te chu mawi viauvin zin kual vek chu a nuam hle tur a ni. Park ah chuan an teikual lai chuan a hmaa an hmuh tawh Victoria Memorial a mi chu an hmu leha Chinese an ni lo ti sawifiah an tum a mahse an tilui tho va. Sameet chuan rawn hruai in zanriah te chu an ei a, an ei zawh ah chuan Airport ah let leh a hun tawh a, Sameet a chu an call a, airport chu an thleng a, Sameet te chu lawm thu hrilhin a unaupa chu hmangaih turin an hrilh a, tichuan an thlawk ta. Tlawhna a anchuan hnu chuan Henry a pa Pu Charlie a chuan lo call in an dinhmun a zawt a, Henry a chuan,”Tha e,hei, Kolkata kan chhuak tawh a, China ah kan kal zuai anga chuan Paris ah an kal dawn a ni, keimah pawh hi damdawi ka ei tam a, natna ka la nei vak lo” a ti a, tichuan China ah chuan an tum zuai anga tichuan Paris ah an kal thei ta a ni. Kolkata chu bucket list ah chuan a thaichhiat theih ta a ni.

**“China reilote awm lai”**

 China ah chuan Shanghai Pudong airport ah an tum a, chutah chuan an Thlawhna nghah nan darkar ruk vel an in nghah a ngai a ni, China mite chu mizo ang lek lekin airport ah chuan an kal kual a, rin aiin airport chu a lian in, mipui an khat nasa hle a ni, a chhungah chuan dawr tamtak hmu in an en kual a, china lam chi street food chu an ei a, a tui ve reuh, darkar li chu a la awm a, airport a awm reng chu a ninawm ve deuhva. Hla vak lovah airport hmuh phak lekah chuan an va teikual a, a ram te chu an fang kual mai mai a, an tlan kual mai mai lai chu Henry leh Hruaizela chuan thil an pal thla palh a, pa pakhat chuan thinrim hmel deuhvin anmahni chu a an khum a, mahse a tawng eng mah an hriat thiam loh avangin an pal thluk chu a awm na pangngai ah an dah leh a, ngaihdam dil an tum a mahse engmah hriat theih a ni si lova Henry a chu kunhniamin amah chu chibai an buk a, an kalsan ta mai a, nuam an ti lutuk nge hun an lo theihnghilh ta a, thlawhna chu a tum hmaa minute sawmthum vel chauh a awm lai chuan an -let leh thuai thuai a, rin aia nasa in mi an lo pung khawm a, an thlawhna hmaih palh an duh lo chu in-line deuh ngal mai a ngai a, tichuan an in-line a, in-line lakloh lai chuan thlawhna chu a lo thlawk mek a, an thlawhna chu nan loh an hlau ngei mai, an nihlawh a ni ang, a chhan chu thlawhna a kal liam hma tak chuan an lo chuang hman ta hlauh a, hahdam takin an chuang thei ta.

Van sang-a an awm lai chuan Great wall of China chu tukverh atang chuan chiang takin an hmu theia, a sei bawk sia Seven wonders of the world-ah a tel avangin pui an ti tawp mai a ni .

**“Paris: khawpui”**

 Tunah chuan, Khawvel a khawpui lar ber tia sawi theih, France rama Paris ah chuan kal chu an chak ngei mai a, sap ramah la kal ngai awm lovin nuam taka hun hman chu an huphurh em em a ni, an tumna tur Paris a Charles de Gaulle airport ah a ni a, a hmun chu mam nuam in tlang hmuh theih chu a vang hle a, French an thiam miah loh avangin an guide leh driver atan Jean-a an ruai a, amah chu Mizo tawng, sap tawng leh French tawng a thiam vek a, an guide atan a fuh chiang tawp a ni, zan lai a lo ni der tawh a, an hah tawh hlawm hle in mut pawh a chhuak tan ta a, an Hotel thlenna Hotel Georgette pan chuan an tlan ta vang vang a, a kal kawng chu rei viau in motor ah chuan an muhil hlawm a, hotel an thleng tawh tihah chuan an la muhil tui bawk sia, Jeana chuan kaihthawh a tum a, a sawi nawk nawk hnu pawn an thawh theih loh avangin Jeana chuan a au ta vak vak a, anlo harh thei ta hram a, an awmna pawh chu hre lovin an bo tawp a, Jeana chuan,”In hotel-ah in thleng tawh a nia” a ti a. Motor atanga chhuakin hotel an lut a, room an thlen chuan an muhil nghal a ni.

 A tukah chuan tukchhuah ei zawh chuan Jeana chu an ko a, ni hmasa ber atan chuan khawpui chu kal kual pui turin an ngen a, motor chuan an kal kual a, Park pakhat Square du Temple an awmna atanga hla vak lovah chuan an va chawl hrih a, a park chu a thawveng vuai va, varak te en in, hnim mawi ah chuan an thu a, playground ah te pawh chuan an infiam hlawma, a pawn ah chuan kutdawh tam tak hmuin thil tha tih hun a ni tih Henry a chuan a thiante chu a hrilh a, kutdawh te chu Kolkata a kawrlum anlei te leh pawisa leh chaw te an pe a, tichuan hei hi a sawi a ni,” Ka pu/pi, jacket hi sin rawh, pawisa hi la la mahse meizial leh drugs lei nan hmang suh ang che.” A ti a. A pawisa tam tak chu a hlan ta a ni, a bucket list a item dang chu ati zo leh tawh a ni.

 Jeana chuan French chuan hrilh fiah thlapin an lawm hle a ni. Jean-a motor bulah chuan an kir lehah,Gothic style a siam Notre dame Catholic biakin lar deuhah leh a bul chiah Sainte Chapelle ah chuan an kal a, Notre Dame chu lehkha-a a lan ai chuan rin phak aia lian fe a ni a, a chhung pawh zau in, engtin nge hmanlai mi khan an sak theih ngaihtuah na chu rilru ah chuan a lut a, a bul chiah ah Sainte Chapelle chu chutiang ang bawkin a pui a, mahse he biakin erawh chu a chhung chu lian ri ngawt lovin en chu a nuam em em a, tukverh te chu rawng chi hrang hrang a inchei in a mawi em em a ni, Jeana hnenah chuan let lehin Khawpui chu an kal kual leha, Restaurant pakhat a hming intar lovah chuan chhun chaw an ei a, uain te an pe a, chaw tui tak tak te an ei a, Ratatouille film atanga an hriat te pawh chu an ei a, Puar an in tih zawh chuan Jeana chu in lamah haw turin an ti a, an haw a, a hnu deuh vah chuan Zanriah an ei a, A tuk chu Sunday a nih vangin mut hma a ngai dawn a, chawhmeh siamte chu Henry chuan la ti in chaw ei zawh chuan inpeih felin mutna lam chu an pan ta a ni.

 Pathian ni chu lo ni tawh in hma takin an tho va, Fingtea chu Catholic ni in Notre Dame an kalna ah chuan a inkhawm ta mai a, Midang zawng zawng chu Presbyterian niin a khaw hnaiha Presbyterian biakin, hming sei ve deuh hlek Protestant Church of the Oratory of the Louvre ah chuan inkhawm turin an inrawt a, Jeana chu an hruai ve a, French tawng an hrethiam si lova, amah chuan tawngtaina leh Bible chhiar chu a lo let thin a, Notre dame ah chuan vanneihthlak deuhvin Bible chhiar leh tawngtai chu sap tawng in an sawi tel bawk a, Fingtea chuan sap tawng a thiam sia engmah a buaithlak lovang, inkhawm zawh ah chuan hotel ah an inhmu khawm a, Jeana chu supermarket hnai ve deuh awmna an zawt a, amah chuan G20 ah kal a rawt a,G20 ah chuan Paris a an awm laia daih tur chaw leh duh zawng te an lei a, sap ei dan ang deuhvin chaw ei an tum chhin a, chaw atan changthawp sial chi Baguette leh changthawp pangngai an lei a, cheese thenkhat leh pasta an lei a, an vai chuan sap thawmhnaw leh lukhum an lei a,board game nawm hmel tak,”Game of life” tih an lei a, nakina khelh ah an ti a niang. A bulah dawr te ve deuhva hian Eiffel tower lem, Paris ah an kal tih finfiah nan an lei vek a. Jeana chu an bia a, haw zai an rel dawn ta a, hotel ah chuan an let a, chhangthawp cheese tah leh pasta an lei chiah chu an ei a, zanah chuan an thil lei chu an khel a, Feltea chuan a chak thei hle a ni, Chumi zawh chuan an muhil a ni.

 Ni thumna chu hlim takin hman an tum a, Eiffel tower leh Park ah te chuan kal an tum ran a ni. Tichuan, an tih ngai angin Jeana chu an va call leh a, Eiffel tower chu an kal tan a, kalkawng chu tlemin hla ve in thlen chhung a rei deuhva,traffic chu zam deuhvin a bul chiah ah hian a thlah zawk a ngai a, Ke in tlem te walk a ngai a, Eiffel tower chu hmun hlatak atang pawh khan a hmuh theih a, tower sang tak a ni, a hmun ah chuan mi tam tak khawvel atang a hmun hrang hrang a cheng te an lo pungkhawm vek a, Eiffel tower chu en in, phulah chuan hahdam takin an thu a, thlalak te pawh he tah hian an la tam sawt hle a, Paris a lo kal ve tho, Mizo an hmu chu an phurh hlawm hle mai a , a hming chu Mesaka niin a lo kal chhante an zawt vel a, amah chuan,”Kan college hi study tour in Paris ah hian kan kal vek a,” a ti a. Mesaka chuan zawt letin, anthianho chuan,”Thianpa tan thil kan ti a ni,” tiin a rual thlapin an sawi a. Henry a chuan eng college a mi nge tih a zawt chu Henry a leh Feltea college thawhna ami alo ni reng a, an hmu thei chu an lawm hle a, hmuh leh palh takin a phone number an zawt a, rei lo te inbiak hnu chuan an kal san ta mai a ni.

 Eiffel Tower a tak chu lawn chhoh nan pawisa an pe a, step chu tam tak an lawn chho a, mahse an hah thei lo hlawm a ni. A chung an thleng chu sang tak mai ah an ding a, Hruaizela chu sang taka awm hi a hlau a, pawm beh tlat a ngai a ni. A view chu nalh viau in Paris pumpui chu hmuhtheihin a awm a ni, an ril chu tam tawhin Eiffel tower chhunga Restaurant pakhat Jules Verne ah chuan an lut a, ei tur chu a tam reuh a, a course a ei chi a ni a, a tui hmel zawng chu lei tawpin, thil tui tak chu an lo pe mai a, restaurant chu pui ve viauvin Michelin ah pawh star pahnih hial a nei a ni, an ei puar hnuah chuan an chawl lawka tichuan Jeana lamah chuan an kir leh a ni.

 Park a kal chu a lo tum a, mahse Eiffel tower ah chuan nuam an tih em avangin hun an hmang tam deuh a, Ni pawh a tla dawn tan hial a. Tichuan, hotel lam chu an kal tan a, Ni tlak lai chu Eiffel tower lai takah niin a mawi hle a ni. Zanriah eiin chumi ni atan chuan tawk tawh tiin an mu ta a ni. A tuk leh chuan Tukthuan eiin an thil tih leh tur atan chuan an inring tan ta a, Jeana nen chuan an road trip a, khawmawi tak chu enkual in bridge ah te chuan thu in khawpui chu an en vang vang a, mi tangpui ngai leh hrehawm tuar te chu tanpui zelin nuam an ti em em a. Noodles shop ah chhun chaw eiin an puar tham hle a, a bul lawkah chuan Catacombes des Paris, Paris catacombs chu a lo awm a, Jeana chu eng nge a nih an zawt a, ani chuan a hmun chu a hlau hle a, mahse a hrilh ta thova, catacombs hi hmanlai a mithi dahna puk siam lian deuh niin a chhunga bang te chu mithi ruang a khat vek niin Jeana pu pu leh pawh chutah chuan an phum hial a ni. Hlau mahse an lut thova, Jeana chu a pawnah thil thlen palh takin tiin a lo nghak a. A bang chu luruh a khatin a thim bawk si a, a hrang ngei ngei tur anga rin theih a ni a. An kal thuk chu vawi leh khatah ri an hria a, tlan chhuak rang deuh an ni. Mahse chhuah na kawng chu lungin a lo ping a, chu hmun hlauhawm ah chuan an tang ta a, Huaisena leh Hruaizela chu inti pachang in ri chu an en fiah a, room pakhat an thleng chu TV lo awmin on an tum chu misual ho hian an pahnih chu an beithut a, an hreng bet leh nghal a. Henry leh Feltea chuan tih tur hre hek lo hlau takin kil khatah hian an tawm a. Hun a kal rei tawh bawk sia Jeana chu a chhuak a, a chhuah rualin police chu a call a, a hmun chu an zawng kual hrep a mahse engmah an hmuh loh avangin Jeana chuan a call lem amaw an ti a, Jeana chuan hrilh fiah a tum viauva mahse an kalbo ta a. Henry a leh Feltea chu a la biru a, tichuan Feltea phone chu ring-in mipakhat hian,”Henry a kan duh” a lo ti chhuak a. Heng misual hi Wales a lukhum khum misual ho an ni a. Hmanlai deuh tawhah khan Rev. FW Savidge nen an hotu pa ber chu inhaw hlein an insual buai a, Sap upa a fapa chuan an hotu pa chu a lo that niin chumi avang chuan Mizoram leh a missionaries te chu an haw hle a, Mizoram sawrkar nen an inbei a, Henry a pa in Secret Mission tiin an Hotu pa thar pawh chu an that a, Henry a chuan inrawlh na nei si lovin thinrim em em in misual ho chuan Charlie a chu sawrkar in a veng him avangin Henry a chu chhui zuiin a thawhna college a Tifaitu chu undercover niin an ‘bucket list’ tih hlawhtlin an tum chu hria in Paris catacombs ah hian an lo nghak a ni.

 Mipakhat chuan, “Henry kha min pe la in thian te kan chhuah tir ang.” A ti a. Tunah chuan Henry a chuan Duhthlanna harsa tak a nei a ni, A thian pahnih te leh Feltea chu ama nun aia hlan nge, Feltea nen chuan chhuahna zawn mai tih a ni tawh a, Feltea chuan,”Kal chhuahna zawng mai ila nangmah vangin kan kal kha” a tia, mahse a nun ah Isua rawngbawl tih loh chu a tih tur awm chhun a bucket list ami item hnuhnung ber chu ,’Midang nunna chhan’ a ni a. HIV a kai thova,” Hemi bak tihtur ka nei tawh lo alawm ka nun aiin an nun chu a pawimawh zawk” tiin inhlan a tum a, Feltea chuan thlem a tum hle a mahse engmah ni lovin a duhthlanna huaisen tak chu a zah a ni.

 Henry a chu inpe in a nunna chu a thiante nun chhan nan a chan ta zawk a, misual te chuan a thiante chu chhuah tir in amah chu an la ta a, luh leh an tum viau va mahse an thih an hlau bawk si a, an tih theih awmchhun chu tah tawp a ni. Jeana hnenah chuan kir leh thei hramin ani chuan,”Eng nge thleng a? Police nangmah ni zawng turin ka hrilh a, a reng reng in, khawi ah nge Henry a hi?” a ti a. Engkim thleng chu Henrya chhungte leh Jeana chu an hrilh a, Paris luikam ah te, chutah an thu a, a ni, an tap thin. Henrya an ngaihtuahin. Thei leh thei lovin airport atang chuan Mizoram let leh a ngai a ni. Henrya vuina chu neiin an pum khawm a, a thiante chuan phuba lak tum viau mahse phuba lak chu a tha lo tiin Feltea a chuan a hrilh a. Hruaizela, Feltea leh Huaisena theuh chuan Henrya inpekna zawk ah chuan nun hlim tak nei chho in nupui leh fate neiin, an thianpa inpekna theihnghilh thei lovin hlim takin nun hlimawm tak an nei ta a ni. A tawp ta.

**“Moral”**

Henry a hi kan Lal Isua Krista ang tihna ni lo mahse he thawnthu a Henrya nun hi Isua nen tehkhin ila. Henry a chu mi fel leh zaidam tak niin mi hnuaihnung zawk te pawh pui zelin mi tanpui hi nuam a ti em em a, mahse a tawpah chuan ama thil tihsual pawh ni lovah a thiante tana a inhlan kha kan Lal Isua Krista in kan thil tihsual tana a inhlan dan nen a inang hle a ni. Amen.